CELEX: 52010PC0017
Language: sk
Date: 2010-01-29
Title: Návrh NARIADENE RADY, ktorým sa ukončuje čiastočné predbežné preskúmanie antidumpingových opatrení uplatniteľných na dovoz určitých volfrámových elektród s pôvodom v Čínskej ľudovej republike

Dôležité právne oznámenie

|

52010PC0017

Návrh NARIADENE RADY, ktorým sa ukončuje čiastočné predbežné preskúmanie antidumpingových opatrení uplatniteľných na dovoz určitých volfrámových elektród s pôvodom v Čínskej ľudovej republike  /* KOM/2010/0017 v konečnom znení - NLE 2010/0009 */  

	Brusel, 29.1.2010KOM(2010)17 v konečnom znení2010/0009 (NLE)NávrhNARIADENE RADY,ktorým sa ukončuje čiastočné predbežné preskúmanie antidumpingových opatrení uplatniteľných na dovoz určitých volfrámových elektród s pôvodom v Čínskej ľudovej republikeDÔVODOVÁ SPRÁVA1. Kontext návrhu-  Dôvody a ciele návrhuTento návrh sa týka uplatňovania nariadenia Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), v konaní týkajúcom sa dovozu určitých volfrámových elektród s pôvodom v Čínskej ľudovej republike.-  Všeobecný kontextTento návrh sa predkladá v kontexte vykonávania základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení.-  Existujúce ustanovenia v oblasti návrhuNariadenie Rady (ES) č. 260/2007, ktorým sa ukladá konečné antidumpingové clo na dovoz určitých volfrámových elektród s pôvodom v Čínskej ľudovej republike.-  Súlad s ostatnými politikami a cieľmi ÚnieNeuplatňuje sa.2. Konzultácie so zainteresovanými stranami a hodnotenie vplyvu-  Konzultácie so zainteresovanými stranamiV súlade s ustanoveniami základného nariadenia príslušné zainteresované strany mali možnosť počas prešetrovania obhajovať svoje záujmy, .-  Získavanie a využívanie expertízyExterná expertíza nebola potrebná.-  Posúdenie vplyvuTento návrh je výsledkom implementácie základného nariadenia.V základnom nariadení sa nestanovuje všeobecné hodnotenie vplyvu, ale toto nariadenie obsahuje úplný zoznam podmienok, ktoré sa musia posúdiť.3. PRÁVNE PRVKY NÁVRHU-  Zhrnutie navrhovaného opatreniaDňa 4. decembra 2008 Komisia začala čiastočné predbežné preskúmanie, ktoré sa obmedzovalo na dumping v prípade jedného vyvážajúceho výrobcu určitých volfrámových elektród s pôvodom v Čínskej ľudovej republike, a to na žiadosť príslušného vývozcu.Dňa 9. novembra 2009 príslušná spoločnosť stiahla svoju žiadosť o preskúmanie. Po zvážení toho, či je odôvodnené pokračovať v prešetrovaní z úradnej moci, sa dospelo k záveru, že preskúmanie by sa malo ukončiť. Preto sa navrhuje, aby Rada prijala pripojený návrh nariadenia, ktorý by mal byť uverejnený v Úradnom vestníku Európskej únie najneskôr 3. marca 2010.-  Právny základNariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva.-  Zásada subsidiarityNávrh patrí do výlučnej právomoci Únie. Zásada subsidiarity sa preto neuplatňuje.-  Zásada proporcionalityNávrh je v súlade so zásadou proporcionality z týchto dôvodov.Forma opatrenia je opísaná v základnom nariadení a je mimo rozsahu pôsobnosti vnútroštátneho rozhodovania.Uvedenie údajov o spôsobe, akým sa finančná a administratívna záťaž Únie, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje.-  Výber nástrojovNavrhované nástroje: nariadenie.Iné prostriedky by neboli primerané z tohto dôvodu:Iné prostriedky by neboli primerané, pretože základné nariadenie nestanovuje alternatívne možnosti.4. VPLYV NA ROZPOčETNávrh nemá žiadny vplyv na rozpočet Únie.2010/0009 (NLE)NávrhNARIADENE RADY,ktorým sa ukončuje čiastočné predbežné preskúmanie antidumpingových opatrení uplatniteľných na dovoz určitých volfrámových elektród s pôvodom v Čínskej ľudovej republikeRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 3 a článok 9 ods. 1,so zreteľom na návrh predložený Komisiou po porade s poradným výborom,keďže:1. POSTUP1.1. Platné opatrenia(1) Nariadením (ES) č. 260/2007[2] Rada uložila konečné antidumpingové clo na dovoz určitých volfrámových elektród s pôvodom v Čínskej ľudovej republike. V prípade troch spoločností, na ktoré sa vzťahujú individuálne colné sadzby, sa platné sadzby cla pohybujú v rozmedzí od 17 % do 38,8 %. Sadzba zostatkového cla je 63,5 %.1.2. Žiadosť o preskúmanie(2) V máji 2008 Komisia dostala od jedného vyvážajúceho výrobcu určitých volfrámových elektród s pôvodom v Čínskej ľudovej republike žiadosť o čiastočné predbežné preskúmanie podľa článku 11 ods. 3 základného nariadenia.(3) Žiadosť podala spoločnosť Shandong Weldstone Tungsten Industry Co. Ltd. (ďalej len „SWT“ alebo „žiadateľ“).(4) Žiadateľ poskytol dôkazy prima facie svedčiace o tom, že na základe porovnania vytvorených normálnych hodnôt a vývozných cien do Únie sa jeho dumpingové rozpätie javí podstatne nižšie ako existujúca sadzba podľa platného opatrenia a že ďalšie uplatňovanie tohto opatrenia s existujúcou sadzbou už nie je potrebné na vyrovnanie dumpingu.1.3. Začatie preskúmania(5) Komisia po porade s poradným výborom rozhodla, že existujú dostatočné dôkazy na začatie čiastočného predbežného preskúmania a prostredníctvom oznámenia (ďalej len „oznámenie o začatí preskúmania“) uverejneného v Úradnom vestníku Európskej únie [3] informovala o začatí čiastočného predbežného preskúmania v súlade s článkom 11 ods. 3 základného nariadenia, obmedzujúceho sa na preskúmanie dumpingu, pokiaľ ide o spoločnosť SWT. „Príslušný výrobok“ bol ten istý ako výrobok uvedený v nariadení Rady (ES) č. 260/2007, čiže volfrámové zváracie elektródy, ktoré obsahujú minimálne 94 hmotnostných percent volfrámu, iné ako získané jednoduchým spekaním, tiež rezané na určitú dĺžku, patriace pod kódy KN ex 8101 99 10 a ex 8515 90 00 a s pôvodom v Čínskej ľudovej republike.(6) Prešetrovanie dumpingu sa vzťahovalo na obdobie od 1. októbra 2007 do 30. septembra 2008.(7) Komisia oficiálne oznámila žiadateľovi, zástupcom výrobného odvetvia Únie a zástupcom vyvážajúcej krajiny začatie prešetrovania preskúmaním. Zainteresované strany dostali príležitosť vyjadriť sa písomne a požiadať o vypočutie v lehote stanovenej v oznámení o začatí preskúmania.2. STIAHNUTIE ŽIADOSTI A UKONČENIE KONANIA(8) Listom z 9. novembra 2009 adresovaným Komisii spoločnosť SWT oficiálne stiahla svoju žiadosť o čiastočné predbežné preskúmanie antidumpingových opatrení uplatniteľných na dovoz určitých volfrámových elektród s pôvodom v Čínskej ľudovej republike. Vzhľadom na nedávnu hospodársku krízu žiadateľ začal zvažovať životaschopnosť určitých aspektov svojej hospodárskej činnosti.(9) Zástupcovia výrobného odvetvia Únie zastávali názor, že dôvody na stiahnutie žiadosti poskytnuté žiadateľom sú účelové a neprijateľné.(10) Keďže však žiadosť o preskúmanie bola predložená už v máji 2008, t. j. pred vypuknutím hospodárskej krízy, a žiadateľ ju stiahol dlho po vypuknutí krízy, keď prešetrovanie stále prebiehalo a nebolo ešte ukončené, Komisia nemôže pokladať dôvody na stiahnutie za nepriame.(11) Zvažovalo sa, či je odôvodnené pokračovať v prešetrovaní preskúmaním z úradnej moci. Útvary Komisie zistili, že ukončenie preskúmania neovplyvní aktuálne antidumpingové opatrenia, a neboli predložené žiadne presvedčivé argumenty v prospech toho, že by ukončenie preskúmania bolo v rozpore so záujmami Únie. Vzhľadom na uvedené by sa prešetrovanie preskúmaním malo ukončiť.(12) Zainteresované strany boli informované o úmysle ukončiť prešetrovanie preskúmaním a dostali príležitosť vyjadriť pripomienky. Neboli predložené žiadne pripomienky, ktoré by mohli viesť k zmene záverov z odôvodnení 10 a 11.(13) Preto sa dospelo k záveru, že preskúmanie týkajúce sa dovozu určitých volfrámových elektród s pôvodom v Čínskej ľudovej republike by sa malo ukončiť bez toho, aby boli zmenené a doplnené platné antidumpingové opatrenia,PRIJALA TOTO NARIADENIE:Článok 1Čiastočné predbežné preskúmanie antidumpingových opatrení uplatniteľných na dovoz určitých volfrámových elektród s pôvodom v Čínskej ľudovej republike, ktoré sa začalo podľa článku 11 ods. 3 nariadenia (ES) č. 1225/2009, sa týmto ukončuje bez toho, aby boli zmenené a doplnené platné antidumpingové opatrenia.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. EÚ L 343, 22.12.2009, s. 51.[2] Ú. v. EÚ L 72, 13.3.2007, s. 1.[3] Ú. v. EÚ C 309, 4.12.2008, s. 11.